b'\n_START_ARTICLE_\nECAHA 1907\n_START_SECTION_\nRedna sezona\n_START_PARAGRAPH_\nFrank McGee (Ottawa) se je upokojil, da bi sledil svoji vladni karieri. Pred sezono je Ottawa potovala v Winnipeg, da bi odigrala serijo ekshibicijskih tekem proti MHA mo\xc5\xa1tvom, med drugim tudi proti mo\xc5\xa1tvu Kenora Thistles, ki je nato pripotovalo na vzhod, da bi odigralo izziv za Stanleyjev pokal proti Montrealu.\n_START_SECTION_\nVrhunci\n_START_PARAGRAPH_\nNa tekmi med Ottawo in Wanderersi 12. januarja se je odvil pretep. Videti je bilo mo\xc5\xbeno veliko nasilja s palico, Charles Spittal (Ottawa) je udaril Cecila Blachforda v glavo, Alf Smith je zadel Hoda Stuarta v glavo in Harry Smithje zlomil nos Ernestu Johnsonu. Wanderersi so sicer vseeno zmagali s 4-2._NEWLINE_Po tekmi je bilo sklicano posebno liga\xc5\xa1ko sre\xc4\x8danje, da bi sankcionirali pretepa\xc4\x8de. V mo\xc5\xa1tvih Victorias in Wanderers so \xc5\xbeeleli, da bi se Spittala in Alfa Smitha suspendiralo za preostanek sezone, a nobeden od igralcev ni bil suspendiran. Zaradi tega je odstopil predsednik McRobie, nasledil ga je Darcy McGee._NEWLINE_Ob naslednjem gostovanju Ottawe v Montrealu, proti mo\xc5\xa1tvu Victorias, je tri hokejiste Ottawe aretirala montrealska policija. Za svoja dejanja sta Alf Smith in Spittal naposled dobila globo 20 $, Harry Smith pa ni bil spoznan za krivega._NEWLINE_Tesno je bilo v bitki za naslov vodilnega strelca lige, saj je zmagal Ernie Russell (Wanderers) z 42 goli na 9 tekmah, tik za njim se je uvrstil Russell Bowie z 38 goli na 10 tekmah.\n_START_SECTION_\nIzzivi za Stanleyjev pokal\n_START_PARAGRAPH_\nSezona 1907 je imela dva zmagovalca Stanleyjevega pokala, mo\xc5\xa1tvi Montreal Wanderers in Kenora Thistles.\n_START_SECTION_\nVrezano v Stanleyjev pokal\n_START_PARAGRAPH_\nKenora je vrezala svoje ime v \xc4\x8da\xc5\xa1o Stanleyjevega pokala.'